section_heading: Ime
paragraph_text: Hotepsekemui je kraljevo ime koje je dobio kao proglašeni bog Horus na zemlji, a znači "dvije sile su zadovoljne", dok mu je rodno ime Hotep. Njegovo kraljevsko, nebti ime, znači "Dvije gospodarice su u miru" (ili da "su zadovoljne"); dakle, Dvije dame - božice Gornjeg i Donjeg Egipta - miruju, te nema rata. To ime je možda dokaz da je u to doba u Egiptu bio mir, ili da je vladala snažna želja za mirom, koja se odrazila i na kralja. Maneton faraona zove Boethos, Bochos, Bochus. Njegovo ime i na egipatskom ima mnoge varijante.